ตลาดหุ้นโซลปิดร่วง 2.47% วิตกคาบสมุทรเกาหลีตึงเครียด
ดัชนีคอมโพสิตตลาดหุ้นเกาหลีใต้ร่วง 2.47% เนื่องจากนักลงทุนต่างชาติได้เทขายหุ้นจากกระแสความกังวลเกี่ยวกับสถานการณ์ในคาบสมุทรเกาหลี หลังจากความขัดแย้งระหว่างเกาหลีใต้และเกาหลีเหนือยังคงยืดเยื้อ ขณะที่เงินวอนอ่อนค่าแตะระดับต่ำสุดในรอบ 5 ปี ที่ 1,199.00 ดอลลาร์/วอน
24 ส.ค. 2558

ดัชนีคอมโพสิตตลาดหุ้นเกาหลีใต้ร่วง 2.47% เนื่องจากนักลงทุนต่างชาติได้เทขายหุ้นจากกระแสความกังวลเกี่ยวกับสถานการณ์ในคาบสมุทรเกาหลี หลังจากความขัดแย้งระหว่างเกาหลีใต้และเกาหลีเหนือยังคงยืดเยื้อ ขณะที่เงินวอนอ่อนค่าแตะระดับต่ำสุดในรอบ 5 ปี ที่ 1,199.00 ดอลลาร์/วอน
ดัชนีคอมโพสิตลาดหุ้นเกาหลีใต้ (KOSPI) ปิดปรับตัวลง 46.26 จุด หรือ 2.47% ปิดที่ 1,829.81 จุด
นอกจากนี้ นักลงทุนยังวิตกกังวลเกี่ยวกับสถานการณ์เศรษฐ์กิจจีน ภายหลังดัชนีเซี่ยงไฮ้คอมโพสิตตลาดหุ้นจีนปิดภาคเช้าดิ่งลง 8.45%
ขณะเดียวกัน มีรายงานข่าวว่านักลงทุนในตลาดหุ้นเกาหลีใต้ได้ถอนเม็ดเงินมูลค่า 195.4 ล้านดอลลาร์ออกจากกองทุน ETF รายใหญ่สุดของประเทศ ในช่วงเวลา 5 วันทำการซึ่งสิ้นสุดวันที่ 21 ส.ค.ที่ผ่านมา ซึ่งถือเป็นวงเงินสูงสุดนับตั้งแต่ที่มีการก่อตั้งกองทุนดังกล่าวในปี 2543 เนื่องจากนักลงทุนวิตกกังวลเกี่ยวกับสถานการณ์ตึงเครียดในคาบสมุทรเกาหลี และตลาดหุ้นเกิดใหม่ที่ถูกกระหน่ำขายอย่างหนัก 